Document ID: 32005R1036

32005R1036
L 171/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1036/2005 НА КОМИСИЯТА
от 1 юли 2005 година
за изменение на Регламент (ЕО) № 2535/2001 относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално член 29, параграф1 от него,
като има предвид, че:
(1)
Регламент (ЕО) № 2535/2001 на Комисията (2) определя освен всичко останало и подробни правила за прилагането по отношение на млякото и млечните продукти на условията и реда за внос, предвидени в Европейските споразумения между Общността и нейните държави-членки, от една страна, и някои централно- и източноевропейски страни, от друга. За да могат да бъдат приложени концесиите, предвидени по силата на Решения 2005/430/ЕО (3) и 2005/431/ЕО (4) на Съвета и на Комисията за сключването на допълнителни протоколи към Европейските споразумения за асоцииране между Европейската общност и нейните държави-членки, от една страна, и България и Румъния, от друга, предвид присъединяването на Чешката република, Република Естония, Република Кипър, Република Унгария Република Латвия, Република Литва, Република Малта, Република Полша, Република Словения и Словашката република към Европейския съюз, следва да бъдат открити новите тарифни квоти за внос, а някои сегашни квоти следва да бъдат увеличени, считано от 1 юли 2005 г., датата на влизане в сила на допълнителните протоколи.
(2)
Регламент (ЕО) № 747/2001 на Съвета (5) предвижда квота № 09.1302 относно някои селскостопански продукти с произход от Израел да бъде управлявана на принципа „обслужване по ред на постъпването“ съгласно членове 308а-308в на Регламент (ЕИО) № 2454/93 на Комисията от 2 юли 1993 за определяне на разпоредби за прилагането на Регламент (ЕИО) № 2913/92 на Съвета относно създаване на Митнически кодекс на Общността (6). Целесъобразно е тази квота да се отрази в Регламент (ЕО) № 2535/2001.
(3)
Приложение XII към Регламент (ЕО) № 2535/2001 съдържа препратка към органа, издаващ сертификати в Кипър, която следва да бъде заличена предвид присъединяването на Кипър към Европейския съюз.
(4)
Регламент (ЕО) № 2535/2001 следва да бъде съответно изменен.
(5)
Мерките, предвидени в настоящия регламент мерки, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 2535/2001 се изменя, както следва:
1.
В член 5 буква б) се заменя със следния текст:
„б)
квотите, предвидени по силата на Решения 2005/430/ЕО (7) и 2005/431/ЕО на Съвета и на Комисията (8)
2.
Член 19а се изменя, както следва:
а)
параграф 1 се заменя със следния текст:
„1. В контекста на квотите, предвидени по силата на Регламенти (ЕО) № 312/2003 (9) и (ЕО) № 747/2001 (10) на Съвета и посочени в приложение VIIa към настоящия регламент, се прилагат членове 308а-308в от Регламент (ЕИО) № 2454/93.
б)
параграф 4 се заменя със следния текст:
„4. Прилагането на намалено мито е в зависимост от представянето на доказателство за произход, издадено съгласно приложение III към споразумението с Чили или съгласно протокол 4 към споразумението с Израел.“
3.
Част Б от приложение I се заменя с текста на приложение I към настоящия регламент.
4.
Приложение VIIа се заменя с текста на приложение II към настоящия регламент.
5.
В приложение XII се заличава реда, който се отнася до Кипър.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Точки 1 и 3 от член 1 се прилагат от 1 юли 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 юли 2005 година.

Labels: 3
17
18